b'\n_START_ARTICLE_\nCapriciosa\n_START_SECTION_\nHandling\n_START_PARAGRAPH_\nEn ung s\xc3\xb8mand l\xc3\xa6gger sig til at sove p\xc3\xa5 pl\xc3\xa6nen i Frederiksberg Have og dr\xc3\xb8mmer om nogle danserinder (feer). Han v\xc3\xa5gner op og f\xc3\xb8res til havfruens slot, hvor hun for\xc3\xa6rer ham en uudt\xc3\xb8mmelig pengepung. S\xc3\xb8mandens barndomshjem er fattigt, moderen er syg og faderen m\xc3\xa5 ern\xc3\xa6re familien ved at s\xc3\xa6lge m\xc3\xa5tter. En dag m\xc3\xb8der han s\xc3\xb8nnen p\xc3\xa5 en billardsalon, men s\xc3\xb8nnen forn\xc3\xa6gter ham. Da s\xc3\xb8manden forlader billardsalonen, glemmer han pungen, men f\xc3\xa5r en anden af havfruen. Han m\xc3\xb8der sin lillebror, som han ogs\xc3\xa5 forn\xc3\xa6gter. Hans billardvenner frier forg\xc3\xa6ves til en kvinde, men hun afsl\xc3\xa5r. Derefter frier han selv og f\xc3\xa5r hendes ja. Samtidig forn\xc3\xa6gter han tjenestepigen i huset, som er hans tidligere forlovede. Imidlertid fortryder han sit tidligere hovmod og tager hjem til familien og sin tidligere forlovede, og alt vender sig til det bedste, efter at han har kastet den magiske pung v\xc3\xa6k.'